Vísindamenn við Technion-háskólann í Ísrael hafa fundið upp vefjalím sem lokar alvarlegum sárum . Mynd : Technion Á einungis tíu árum hefur meðlimum MIFF samtakanna í Noregi fjölgað úr 2.000 í um 11.000 félaga . Ef íslenskir vinir Ísraels þétta raðir sínar á sama hátt getum við byggt upp hreyfingu sem afhjúpar falsfréttir , flutt nýjustu fréttir um Ísrael og verið farvegur þeirra sjónarmiða . Þetta gerum við m.a með því að byggja upp góðan upplýsingagrunn með faglegri heimasíðu og nýta mátt samfélagsmiðla til að koma upplýsingum áleiðis . Vertu með í MIFF á Íslandi Vísindamenn í Technion í Ísrael hafa nýlega fundið upp nýja tegund vefjalíms sem hægt er að nota til þess að loka alvarlegum sárum . Í dag eru alvarlegir skurðir oftast meðhöndlaðir með saumum og heftum , en þessum aðferðum fylgja ýmsir vankantar : Þær eru oft sársaukafullar , fela í sér öramyndun og oft þarf að fjarlægja saumana eða heftin þegar sárið er gróið . Leki getur myndast í þörmum , lungum og æðum þegar saumar eru notaðir og því þarfnast slík sár þéttingarefnis . Vefjalímið sem nú hefur verið þróað slær tvær flugur í einu höggi , samkvæmt prófessor Boaz Mizrachi , sem leiðir Lífefnadeildina við Technion-háskólann . Límið kemur í stað sauma og þéttingarefnis og hægt er að nota það á bæði útvortis og innvortis áverka . Prófessor Boaz Mizrahi hefur verið í forystu rannsóknarvinnu í ísraelska Vefjalím er nú þegar notað við meðferð húðsjúkdóma , við skurðaðgerðir og í öðrum tilvikum , en það lím hefur ákveðna annmarka . Meðal annars er það eitrað og því einungis hægt að bera það á yfirborð húðarinnar . Auk þess gerir storknun límsins húðina ósveigjanlegri og veldur því að límið festist ekki alltaf nægilega vel . Þessir annmarkar voru hvatinn að þróun líms sem hæfir ólíkum tegundum líkamsvefja , er sveigjanlegt eftir storknun og óeitrað . Eftir að líkamsvefurinn hefur verið límdur saman er límið skaðlaust þegar það leysist upp í líkamanum . Til þess að bræða límið og bera það á skemmda vefinn er heit límbyssa notuð . Byssan hitar upp límið þar til hitastigið er orðið örlítið hærra en líkamshitinn svo límið valdi ekki brunasárum . Eftir að límið er borið á sárið storknar það fljótt og brotnar svo niður á nokkrum vikum . Límið má einnig nota á innvortis vefi og er um það bil fjórum sinnum sterkara en þau lím sem hafa hingað til staðið til boða . Technion hefur sótt um einkaleyfi fyrir uppfinningunni . Þar sem innihaldsefnin hafa þegar verið samþykkt af bandaríska matvæla - og lyfjaeftirlitinu ( FDA ) vonar Mizrachi að „ varan verði komin á markaðinn innan tveggja eða þriggja ára “ . Technion leitar nú að samstarfsaðila til að markaðssetja uppfinninguna .